Nuorisojoukko tappoi kissoja Inarissa. Kuvan kissa ei liity tapaukseen.

Paikallinen nuorisojoukko tappoi torstain ja perjantain välisenä useita kissoja raa asti Inarissa. Viisi 14--17-vuotiasta nuorta murtautui Inarin kirkonkylän tuntumassa olleeseen kesämökkiin ja tappoi raa alla tavalla kesämökillä olleet kissat.

Poliisin mukaan osa kissoista tapettiin mökin sisällä ja osa ulkona lyömällä puisella esineellä. Tappamisen jälkeen koulupojat polttivat kissojen ruumiit. Inarin poliisin vanhemman konstaapelin Anssi Teittisen mukaan kissoja oli alle kymmenen. Pojilla ei ollut mitään suhdettä kesämökin omistajaan. Nuorisojoukko kävi mökillä useampaan otteeseen.

Kesämökin paikkakuntalainen omistaja löysi kissojen jääneet tullessaan mökille. Omistaja ilmoitti asiasta poliisille, ja poliisi sai pojat nopeasti kiinni. Sunnuntain poliisikuulusteluissa pojat tunnustivat teon. Juttu etenee syyttäjälle ja poikia tullaan syyttämään eläinsuojelurikoksesta.

Kissojen tappamisen lisäksi nuorisojoukko oli sotkenut mökkiä spray-maalilla.

Teittisen mukaan kissantappamisen motiivina oli ollut nuorten tylsistyminen ja hetkellinen päähänpisto. Viikko sitten sunnuntaina 16-vuotias haukiputaalaispoika tappoi naapurinsa kaksi kissanpentua airolla Haukiputaan Niemeläntörmällä. Poika oli väittänyt kissojen hyökänneen hänen kimppuunsa.

Kissojen kohtalosta käydään vilkasta keskustelua Kaleva.plussan juttutuvassa.

Jutun kommentointi lukittu 20.5.2019 kello 18.28.